BURNOP Number Plate | Regtransfers.co.uk
Results for BURNOP
'BURNOP' Look-a-likes (2)
Alternative 'BURNOP' Registrations (1) JMPD-lede in hof wat omkoopgeld vra | Netwerk24
JMPD-lede in hof wat omkoopgeld vra
Deur Nadine Ramongane 25 Junie 2019 14:21
Vyf lede van die Johannesburgse metropolisie (JMPD) wat glo vir ’n motoris omkoopgeld gevra het, is Maandag deur die Valke in hegtenis geneem.
Dié verkeerskonstabels, Patrick Njova (38), Simphiwe Diko (36), Siyabulela Kheswa (36), Smanga Mthethwa (33) en Fumani Maluleke (26), het Maandag in die hof in Germiston op aanklag van korrupsie verskyn.
Kapt. Ndivhuwo Mulamu, Valke-woordvoerder, sê dié lede, wat by die JMPD-kantoor in Randburg in hegtenis geneem is, het glo in Maart vir ’n motoris omkoopgeld gevra.
“Die beamptes het ’n motor in Cleveland voorgekeer. Hulle het ’n ongelisensieerde vuurwapen in die voertuig gekry en omkoopgeld geëis. Die bestuurder is vrygelaat nadat hulle R15 000 geëis het.
“Die bestuurder is verlede week weer met ’n ongelisensieerde vuurwapen betrap en het die polisie vertel van die vyf beamptes wat in Maart omkoopgeld by hom gesoek het.”
Mulamu sê sy hoop dié inhegtenisnemings wys dat korrupsie nie geduld word nie.
“Die lede het nie net versuim om hul werk reg te doen deur die bestuurder in hegtenis te neem nie, maar ook oneerbaar opgetree. Hulle was gulsig deur hul posisie te gebruik om voordeel uit die situasie te trek.”
Wayne Minnaar, JMPD-woordvoerder, het bevestig die lede is geskors hangende ’n interne ondersoek.
Die lede is op borgtog van R2 000 vrygelaat en verskyn weer op 13 Oktober in die hof.
Meer oor: Jmpd | Omkopery
6 amptenare vas oor omkopery